wickkiey/tamil-wikipedia-chunked huggingface dataset:
# கோலாலம்பூர்–சிங்கப்பூர் அதிவிரைவு தொடருந்து

## தொடருந்து மற்றும் இயக்கம்

கோலாலம்பூர்-சிங்கப்பூர் அதிவிரைவு தொடருந்து விரைவுச் சேவை, கோலாலம்பூர் நகர மையத்தின் புறநகரில் உள்ள பண்டார் மலேசியாவிலிருந்து சிங்கப்பூரின் ஜூரோங் கிழக்கு வரை ஒவ்வொரு 30 நிமிடங்களுக்கு ஒரு முறை இயங்கும் என்று **மை எச்எஸ்ஆர்** (**MyHSR**) நிறுவனம் அறிவித்துள்ளது.  
இந்த இடைவிடாத விரைவுச் சேவை 90 நிமிடங்களில் கோலாலம்பூரில் இருந்து சிங்கப்பூரை அடையும். மேலும் பண்டார் மலேசியா நிலையத்தில் ஏறும் பயணிகள்; தொடருந்தில் ஏறுவதற்கு முன்னர், சிங்கப்பூர் குடிநுழைவு விண்ணப்பங்களை பண்டார் மலேசியாவிலேயே நிறைவு செய்து சரிபார்த்துக் கொள்ளலாம்.
# கோலாலம்பூர்–சிங்கப்பூர் அதிவிரைவு தொடருந்து

## திட்ட விவரங்கள்

- வழித்தட நீளம் 350 கிலோமீட்டர்கள் (220 மைல்கள்)
- பயண நேரம் 90 நிமிடங்கள்
- கட்டுமான செலவு (நஜீப் அரசு 2014) MYR 72 பில்லியன் (US$15.8 பில்லியன்)
- கட்டுமானச் செலவு (மகாதீர் அரசு 2018) MYR 110 பில்லியன் (US$24.1 பில்லியன்)
- நிபுணர்கள் மதிப்பீடு MYR 40 பில்லியன் (US$8.8 பில்லியன்).
- புதிய சிறப்பு வழித்தடம்; புதிய தொடருந்துகள்; மணிக்கு குறைந்த வேகம் 270 கிமீ (170 மைல்); கூடுதல் வேகம் 330 கிமீ (200 மைல்).
# 6:2-புளோரோடெலோமர்சல்போனிக் அமிலம்

**6:2-புளோரோடெலோமர்சல்போனிக் அமிலம்** (*6:2-Fluorotelomersulfonic acid*) என்பது பெர்- மற்றும் பல்புளோரினேற்ற ஆல்கைல் சேர்மங்களின் பரந்த வகுப்பிற்குள் உள்ள புளோரோடெலோமர்சல்போனிக் அமிலங்களின் குழுவிற்குச் சொந்தமான ஒரு வேதியியல் சேர்மம் ஆகும். பெர்புளோரோ ஆக்டேன் சல்போனிக் அமிலத்துடன் கொண்டுள்ள கட்டமைப்பு ஒற்றுமை காரணமாக, இது H<sub>4</sub> பெர்புளோரோ ஆக்டேன் சல்போனிக் அமிலம் என்றும் 6:2 புளோரோடெலோமர்சல்போனேட்டு என்றும் அழைக்கப்படுகிறது.
# 6:2-புளோரோடெலோமர்சல்போனிக் அமிலம்

## தயாரிப்பு

6:2-புளோடெலோமர்சல்போனிக் அமிலம் டெலோமராதல் வினை மூலம் உற்பத்தி செய்யப்படுகிறது. கூடுதலாக, இது சில பெர்புளோரோகார்பாக்சிபீட்டைன்கள் பிரிந்த பிறகு அவற்றிலிருந்தும் இது உருவாகிறது.
# 6:2-புளோரோடெலோமர்சல்போனிக் அமிலம்

## பயன்கள்

6:2-புளோரோடெலோமர்சல்போனிக் அமிலமும் இதன் வழித்தோன்றல்களும் தீயணைப்பு நுரைகளில் பெர்புளோ ஆக்டேன்சல்போனிக் அமிலம் அல்லது அதன் உப்புகளுக்கு மாற்றுப் பொருளாகப் பயன்படுத்தப்படுகின்றன. முலாம் பூசும்போது மூடுபனி உருவாவதைக் குறைக்க குரோமியம் முலாம் பூசுதல் தொழிலிலும் 6:2-புளோரோடெலோமர்சல்போனிக் அமிலம் பயன்படுத்தப்படுகிறது.
# சுப. சீதாராமன்

**சுப. சீதாராமன்** (*Suba. Seetharaman*) என்பவர் இந்திய அரசியல்வாதியும் பாளையங்கோட்டை நகராட்சியின் மேனாள் தலைவரும் ஆவார். இவர் திராவிட முன்னேற்றக் கழகத்தினைச் சேர்ந்தவர். திருநெல்வேலி மாவட்டம் பாளையங்கோட்டையினைச் சேர்ந்தவர் சீதாராமன். இவர் 1980ஆம் நடைபெற்ற தமிழ்நாடு சட்டமன்றத் தேர்தலில் போட்டியிட தனது அரசு ஊழியர் பதவியிலிருந்து விலகினார். இத்தேர்தலில் திராவிட முன்னேற்றக் கழக வேட்பாளராகப் பாளையங்கோட்டை சட்டமன்றத் தேர்தலில் போட்டியிட்டு தோல்வியடைந்தார். இதன் பின்னர் நடைபெற்ற நகராட்சித் தேர்தலில் பாளையங்கோட்டை நகர்மன்றத் தலைவராகத் தேர்ந்தெடுக்கப்பட்டார்.
# சுப. சீதாராமன்

## புத்தக வெளியீடு

- அதியமான் நெஞ்சமும் அன்புத் தலைவர் உள்ளமும். 2008. வெளியீடு: சுபா பதிப்பகம்.
# சுப. சீதாராமன்

## விருது

- அண்ணா விருது, திமுக. 2025.
# நீர்ச் செயல்முறை

**நீர்ச் செயல்முறை** (*Hydroprocessing*) என்பது நீரகக்கரிமூலக்கூறு உடைத்தல் மற்றும் நீர்ப்பதனிடல் செயல்முறைகளுடன் தொடர்புடைய ஒரு வினையூக்கச் செயல்முறையாகும். இந்த செயல்முறையில் கச்சா எண்ணெயிலிருந்து கந்தகம், ஆக்சிசன், நைட்ரசன் மற்றும் உலோக மாசுக்கள் அகற்றப்படுகின்றன. எரிபொருளில் கந்தக அளவைக் குறைக்க எரிபொருளைச் சுத்திகரிப்பதில் இச்செயல்முறை மேற்கொள்ளப்படுகிறது. எரிபொருட்களில் உள்ள அசுத்தங்களை நீக்கி, அவற்றின் தரத்தை உயர்த்துவது இச்செயல்முறையின் நோக்கமாகும். இவ்வேதியியல் செயல்முறையில் ஐதரசன் வாயுவைப் பயன்படுத்தி, மூல எண்ணெயிலுள்ள கார்பன் சேர்மங்களில் இருந்து அசுத்தங்கள் அகற்றப்படுகின்றன.
# சீதா தேவி (ஓவியர்)

**சீதா தேவி** (*Sita Devi*) மதுபானி ஓவியப் பாரம்பரியத்தில் நிபுணத்துவம் பெற்ற ஒரு இந்தியக் கலைஞர் ஆவார். இந்தியாவைச் சேர்ந்த மிகவும் பிரபலமான மதுபானி கலைஞர்களில் ஒருவரான இவர், கலை வடிவத்திற்காக தேசிய அங்கீகாரத்தைப் பெற்ற முதல் கலைஞர்களில் ஒருவராக இருந்தார். இவரது பணிக்காக பத்மசிறீ (1981 ) உட்பட பல விருதுகளைப் பெற்றுள்ளார். பீகார் மாநிலத்தில் உள்ள தனது கிராமமான ஜித்வர்பூரில் உள்ளூர் வளர்ச்சிக்கான செயல்பாட்டில் இருந்த இவர், நிதி ஆதாரங்களை ஊக்குவிக்கும் முயற்சியில் தனது தொழில் வாழ்க்கையில் உள்ளூர் மக்களுக்கு, குறிப்பாக பெண்களுக்கு மதுபானி கலையை கற்பித்தார். இவரது ஓவியங்கள் அவற்றின் தனிப்பட்ட பாணிக்காக பாராட்டப்பட்டுள்ளன. குறிப்பாக அவற்றின் வண்ண பயன்பாடு, பரவலாக காட்சிப்படுத்தப்பட்டுள்ளன. மேலும் இந்தியாவிலும் பிரான்சு, அமெரிக்கா, ஐக்கிய இராச்சியம் மற்றும் யப்பானில் உள்ள அருங்காட்சியகங்களிலும் காப்பகப்படுத்தப்பட்டுள்ளன.
# சீதா தேவி (ஓவியர்)

## வாழ்க்கை வரலாறு

சீதா தேவி 1914 ஆம் ஆண்டில் பீகார் மாநிலத்தில் சகார்சாக்கு அருகிலுள்ள ஒரு கிராமத்தில் பிறந்தார். திருமணத்திற்குப் பிறகு ஜித்வர்பூர் கிராமத்திற்கு குடிபெயர்ந்தார். இவர் மகாபத்ர பிராமணக் குடும்பத்தைச் சேர்ந்தவர்.
# சீதா தேவி (ஓவியர்)

## தொழில் வாழ்க்கை

### ஓவியம்

சீதா தேவி பாரம்பரிய மதுபானி நாட்டுப்புறக் கலை பாணியில் ஓவியம் வரையக் கற்றுக்கொண்டார். மேலும் சுவர்களில் சுவரோவியங்களை வரைவதற்கான கலாச்சார நடைமுறையிலிருந்து காகிதத்தில் வரைவதற்கும், மதுபானி ஓவியங்களை விற்கவும் உதவிய முதல் கலைஞர்களில் ஒருவராக இருந்தார். பீகார் மாநிலத்தில் தோன்றிய மதுபானி கலையை இந்தியாவில் தேசிய கவனத்திற்கு கொண்டு வருவதில் சீதா தேவி முன்னோடியாக இருந்தார். 1969 ஆம் ஆண்டில், பீகார் அரசு கலைகளுக்கு அவர்கள் செய்த பங்களிப்பிற்காக மாநில விருதை வழங்கி கௌரவித்தது. இந்திய அரசு தனது உயர்ந்த கௌரவங்களில் ஒன்றான பத்மசிறீ விருதினை வழங்கியது. மதுபானி கலையின் *பர்னி* (நிரப்பப்பட்ட வடிவம்) வடிவத்தை பிரபலப்படுத்தினார். கோட்டோவியத்தின் மீது வண்ணம் மற்றும் நிழலோவியத்தைப் பயன்படுத்தினார். இவரது உருவப்படங்கள் புராணங்கள் மற்றும் இயற்கை உட்பட பாரம்பரிய மிதிலை/மதுபானி கருத்தாக்கங்களிலிருந்து ஈர்க்கப்பட்டன. ஆனால் பின்னர் தான் பயணம் செய்த இடங்களின் காட்சிகளையும் இணைத்தார். இதில் உலக வர்த்தக மையம், ஆர்லிங்டன் தேசிய கல்லறை மற்றும் நியூயார்க் நகரத்தின் வான்வெளிக் காட்சிகள் போன்றவை அடங்கும்.  
தில்லியில் உள்ள இந்தியாவின் தேசிய கைவினை மற்றும் கைத்தறி அருங்காட்சியகத்தில் ஒரு கலைஞர் உறுப்பினராக இருந்தார். அங்கு இவரது படைப்புகள் அரசியல் தலைவர்களிடையே குறிப்பாக இந்திரா காந்தி மற்றும் லால் பகதூர் சாஸ்திரி போன்ற முன்னாள் பிரதமர்களிடையே பிரபலமாக இருந்தன.
# சீதா தேவி (ஓவியர்)

## தொழில் வாழ்க்கை

### செயல்பாடு

சீதா தேவி பீகாரில் உள்ள உள்ளூர் அரசியலிலும் தீவிரமாக இருந்தார். முக்கியமாக உள்ளூர் உள்கட்டமைப்பு மேம்பாடு மற்றும் கலைக் கல்வி ஆகிய துறைகளில் பணியற்றினார். ஒரு கலைஞராக தான் பெற்ற பொதுமக்களின் கவனத்தைப் பயன்படுத்தி, தனது கிராமமான ஜித்வார்பூரில் சாலைகள் அமைத்தல், மின்சாரம் அணுகல் மற்றும் பள்ளிகள் கட்டுதல் போன்ற மேம்பாடுகளுக்காக இவர் பணியாற்றினார். கூடுதலாக, சீதா தேவி உள்ளூர் மக்களுக்கு, குறிப்பாக இளம் பெண்களுக்கு மதுபானி கலையை கற்பித்தார். மேலும் ஓவியம் கற்பிக்க அரசாங்க மானியங்களுக்காகவும் வற்புறுத்தினார்.
- 1984: பீகார் ரத்னா சம்மன்
# ஆல்கான் செயல்முறை

**ஆல்கான் செயல்முறை** (*Halcon process*) என்பது புரோப்பிலீன் ஆக்சைடு தயாரிக்கப் பயன்படும் ஒரு வேதியியல் தொழில்நுட்பச் செயல்முறையாகும். இம்முறையில் புரோப்பிலீனுடன் மூவிணைய-பியூட்டைல் ஐதரோபெராக்சைடு சேர்த்து ஆக்சிசனேற்றம் செய்யப்படுகிறது. இந்த வினைக்கு உலோக வினையூக்கிகள் தேவைப்படுகின்றன. பொதுவாக மாலிப்டினம் வினையூக்கி இதற்காகப் பயன்படுகிறது:  
</references>
# பௌவா தேவி

**பௌவாதேவி** (*Baua Devi*) பீகாரில் உள்ள மதுபானி மாவட்டத்தின் ஜித்வார்பூர் கிராமத்தைச் சேர்ந்த மதுபானி ஓவியக் கலைஞர் ஆவார். மிதிலா ஓவியம் அல்லது மதுபானி என்பது இப்பகுதியில் தோன்றிய ஒரு பண்டைய நாட்டுப்புற கலை ஆகும். இது ஒரு வீட்டின் உள் அறைகளின் சுவர்களில் கண்டுபிடிக்கப்பட்ட சிக்கலான வடிவியல் மற்றும் நேரியல் வடிவங்களின் தொடராக அங்கீகரிக்கப்பட்டுள்ளது. பின்னர் அது கையால் செய்யப்பட்ட காகிதம் மற்றும் துணிகளுக்கு மாற்றப்பட்டது. பௌவா தேவி 1984 இல் தேசிய விருதையும், 2017 இல் பத்மசிறீ விருதையும் பெற்றவர்.
# பௌவா தேவி

## வாழ்க்கை வரலாறு

பௌவா தேவி, கிட்டத்தட்ட 60 ஆண்டுகளாக மதுபானி கலை வடிவத்தை பயிற்சி செய்து வருகிறார். 12 வயதில் திருமணம் செய்து கொண்ட இவர், ஓவியத்தைத் தொடர தனது மாமியாரால் ஊக்குவிக்கப்பட்டார். 1966 ஆம் ஆண்டில், ஜவுளி அமைச்சகத்தின் ஆலோசனைக் குழுவான அகில இந்திய கைவினைப் பொருட்கள் வாரியத்தின் அப்போதைய இயக்குநரான பூபுல் செயகர், மும்பைக் கலைஞர் பாஸ்கர் குல்கர்னியை கலை மற்றும் கலைஞர்களைக் கண்டுபிடிக்க மதுபானிக்கு அனுப்பினார். குல்கர்னியை சந்தித்தபோது பௌவா தேவி ஒரு இளைஞியாக இருந்தார். மேலும் பாரம்பரியமாக சுவர் ஓவியமாக பயிற்சி பெற்ற மதுபானி கலையை முறையாக காகிதத்திற்கு மாற்றிய கலைஞர்களின் குழுவில் இளையவர் ஆவார். பாஸ்கர் குல்கர்னி இவர்களின் படைப்புகளை அருங்காட்சியகங்களுக்கு எடுத்துச் சென்றார். பின்னர் பௌவா தேவியை தேசிய கைவினை அருங்காட்சியகம் வரவும் ஊக்குவித்தார். குல்கர்னியிடம் பணிபுரிந்தபோது ஒரு ஓவியத்திற்கு இவருக்கு ரூ.1.50 ஊதியமாக வழங்கப்பட்டது. இவரது படைப்புகள் எசுப்பானியா, பிரான்சு மற்றும் யப்பானில் உள்ள காட்சியகங்கள் மற்றும் அருங்காட்சியகங்களில் காட்சிப்படுத்தப்பட்டன. 2015 ஆம் ஆண்டில் ஹனோவர் நகரத் தந்தை *இசுடீபன் ஸ்கோஸ்டாக்* இந்தியா வந்தபோது இவரது ஓவியங்களில் ஒன்று இந்தியப் பிரதமர் நரேந்திர மோதியால் பரிசாக வழங்கப்பட்டது.
# பௌவா தேவி

## பாணி

கடந்த ஐந்து தசாப்தங்களாக, மதுபானி கலை முக்கியத்துவம் பெற்று வருகிறது. மேலும், பௌவா தேவியின் படைப்புகள் விமர்சன ரீதியான பாராட்டைப் பெற்றுள்ளன. 1989 ஆம் ஆண்டில் பிரான்சின் போம்பிடோ மையத்தில் நடந்த மாஜிசியன்ஸ் டி லா டெர்ரேயில் காட்சிப்படுத்திய இந்தியாவில் இருந்து வந்த ஒரே இந்தியப் பெண் கலைஞர் ஆவார். இவரது படைப்புகள் ஒரு சிறிய தாள் காகிதம் முதல் 20 அடி உயர சுவரோவியங்கள் வரை உள்ளன. இவரது ஓவியங்கள் கிருஷ்ணர் மற்றும் இராமன் மற்றும் சீதையின் புராணக் கதைகளைச் சொல்கின்றன. அதே நேரத்தில் சீதையின் கதையையும் வலியுறுத்துகின்றன. பௌவா தேவி தனது ஓவியங்களுக்கு கையால் செய்யப்பட்ட காகிதம் மற்றும் இயற்கை வண்ணங்களைப் பயன்படுத்துகிறார். முக்கியமாக கருப்பு, மஞ்சள், சிவப்பு மற்றும் வெள்ளை ஆகிய வண்ணங்களைப் பயன்படுத்துகிறார்.
# பௌவா தேவி

## விருதுகள்

- பத்மசிறீ, 2017
- தேசிய விருது, 1984
# ஐதரோயிருபடியாக்கம்

**ஐதரோயிருபடியாக்கம்** (*Hydrodimerization*) என்பது ஒரு கரிம வேதியியல் வினையாகும். இவ்வேதி வினையில் ஒற்றை மூலக்கூறுகளான இரண்டு ஆல்க்கீன்கள் இணைந்து ஒரு புதிய, இரட்டை மூலக்கூறு வடிவத்தில் பெரிய சமச்சீர் ஐதரோகார்பனை உருவாக்குகின்றன. இந்த வினை பெரும்பாலும் மின்வேதியியல் ரீதியாக செயல்படுத்தப்படுகிறது. எனவே இந்த வினை மின்னிருபடியாக்க வினை என்று அழைக்கப்படுகிறது. வினையை ஒர்-எலக்ட்ரான் குறைப்பான் சேர்மமான சமாரியம் ஈரயோடைடால் தூண்டலாம்.  
மான்சாண்டோ அடிப்போ நைட்ரைல் தொகுப்பு வினையின் அடிப்படை ஐதரோயிருபடியாக்க செயல்முறை வினையாகும்:  
:2CH<sub>2</sub>=CHCN + 2e<sup>−</sup> + 2H<sup>+</sup> → NCCH<sub>2</sub>CH<sub>2</sub>CH<sub>2</sub>CH<sub>2</sub>CN  
:  
ஐதரோயிருபடியாக்க வினையானது பல எலக்ட்ரான் நாட்ட ஆல்க்கீன்களுக்குப் (மைக்கேல் கூட்டு வினைகளுக்கு) பொருந்தும்.
# பாபுலால் சோரன்

**பாபுலால் சோரன்**, இந்தியாவின் சார்க்கண்ட் மாநில பாரதிய ஜனதா கட்சி அரசியல்வாதியும், ஜார்கண்ட் முன்னாள் முதலமைச்சரான சம்பாய் சோரனின் (02 பிப்ரவரி 2024 - 3 சூலை 2024) மகனும் ஆவார்.  
2024 சார்க்கண்டு சட்டமன்றத் தேர்தலில் பாபுலால் சோரன்
பாரதிய ஜனதா கட்சி சர்பில் காட்சிலா சட்டமன்றத் தொகுதியில், ஜார்க்கண்ட் முக்தி மோர்ச்சா வேட்பாளரான ராம்தாஸ் சோரனை எதிர்த்து போட்டியிட்டார். இத்தேர்தலில் பாபுலால் சோரன் 39.75% வாக்குகள் பெற்று வெற்றி வாய்ப்பை இழந்தார்.
# ஓல்ட்-தெர்ன் செயல்முறை

**ஓல்ட்-தெர்ன் செயல்முறை** (*Holt-Dern process*) என்பது குறைந்த தரம் கொண்ட தாதுக்களிலிருந்து வெள்ளி மற்றும் தங்கத்தைப் பிரித்தெடுக்கக்கூடிய ஒரு முறையாகும்.  
இந்த செயல் முறை அமெரிக்க நாட்டின் உட்டா மாநிலத்திலுள்ள பார்க் சிட்டி நகரத்திலும் அமெரிக்காவின் கிழக்கு டிண்டிக் சுரங்க மாவட்டத்தில் உள்ள வரலாற்றுச் சிறப்பு மிக்க டிண்டிக் சுமெல்டர் தளத்து சுரங்கத்திலும் பயன்படுத்தப்பட்டது. செருமானிய அமெரிக்கரான இயார்ச்சு தெர்ன் மற்றும் டி.பி. ஓல்ட் ஆகியோரின் நினைவாக ஓல்ட்-தெர்ன் செயல்முறை என்று பெயரிடப்பட்டது.
# வை. பெருமாள்

**வை. பெருமாள்** (*V. Perumal*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் சென்னை மாவட்டம் அண்ணாநகர் பகுதியினைச் சேர்ந்தவர். இளங்கலைப் பட்டம் பெற்றுள்ள பெருமாள் திராவிட முன்னேற்றக் கழகத்தினைச் சார்ந்தவர். இவர், 2001ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் சைதாப்பேட்டை சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# வார்பர்க்கு விளைவு

**வார்பர்க்கு விளைவு** (*Warburg effect*) என்பது தாவர உடலியலில் அதிக ஆக்சிசன் செறிவுகள் காரணமாக ஒளிச்சேர்க்கை விகிதத்தில் ஏற்படும் குறைவாகும். ஒளிச்சேர்க்கை நடைபெறும் போது ஆக்சிசன் அளவு அதிகரிக்கும்போது கார்பன் டை ஆக்சைடு உட்கொள்ளும் அளவு குறைகிறது. ஒளிச்சேர்க்கையைத் தொடங்கும் இரிபுலோசு-1,5-பிசுபாசுபேட்டு கார்பாக்சிலேசு/ஆக்சிசனேசு நொதியால் நிகழும் கார்பன் டை ஆக்சைடு நிலைப்படுத்தலின் போது போட்டித் தடுப்பானாக ஆக்சிசன் உள்ளது. ஆக்சிசன், ஆக்சிசனேற்ற ஒளிச்சேர்க்கை கார்பன் சுழற்சியைத் தூண்டி ஒளிச்சேர்க்கை வெளியீட்டை குறைக்கிறது. இந்த இரண்டு வழிமுறைகளும் இணைந்து செயல்படுவதே வார்பர்க்கு விளைவுக்கு காரணமாகும்.  
ஒளிச்சேர்க்கை நிகழ்வில் முக்கிய நொதி இரிபுலோசு-1,5-பிசுபாசுபேட்டு கார்பாக்சிலேசு/ஆக்சிசனேசு என்பதாகும். இந்நொதி கார்பன் டை ஆக்சைடுடன் சேர்ந்து கார்பாக்சிலேற்றம் அடைந்து கார்பாக்சிலேட்டு உருவாகிறது. சில புரதங்களை செயல்படுத்துவதற்கு இந்த கார்பாக்சிலேட்டு அவசியமாகும். ஆனால் ஆக்சிசன் அளவு அதிகமானால், இரிபுலோசு-1,5-பிசுபாசுபேட்டு கார்பாக்சிலேசு/ஆக்சிசனேசு நொதி தவறாக ஆக்சிசனுடன் வினைபுரிந்து கார்பாக்சிலேற்றத்திற்குப் பதிலாக ஆக்சிசனேற்றம் செய்கிறது. இதனால் கார்பன் டை ஆக்சைடின் உறிஞ்சல் அளவு குறைகிறது என்பதே வார்பர்க்கு விளைவாகும்.
# துருவுக்குப் பின் துரு

**துருவுக்குப் பின் துரு** (*After-rust*) என்பது இரும்பு அல்லாத உலோக மேற்பரப்பில், கார்பன் எஃகு தூரிகை அல்லது எஃகு கம்பளி மூலம் மேற்பரப்பு தூய்மை செய்து முடிக்கப்பட்ட பிறகு சில சமயங்களில் அந்த மேற்பரப்பில் உருவாகும் ஒரு வகையான துரு துருவுக்குப் பின் துரு எனப்படுகிறது. உலோக மேற்பரப்பில் பதிக்கப்பட்ட எஃகின் நுண்ணிய படிவுகளால் இது ஏற்படுகிறது. மேலும் காலப்போக்கில் இது ஆக்சிசனேற்றம் அடையத் தொடங்குகிறது. இந்த ஆக்சிசனேற்றம் மேற்பரப்பை மந்தமாக்கி, அதற்கு பழுப்பு நிறத்தை கொடுக்கும். துருப்பிடிக்காத வெண்கலம், அலுமினியம் மற்றும் துருப்பிடிக்காத எஃகு கம்பளி மற்றும் பித்தளை போன்ற இரும்பு அல்லாத கம்பளிகள் உள்ளிட்ட இரும்பு அல்லாத தூரிகைகள்/ கம்பளிகளால் மட்டுமே இத்தகைய மேற்பரப்புகளை சுத்தம் செய்வதன் மூலம் துருவுக்குப் பின் துரு பிடிப்பதைத் தவிர்க்கலாம்.
# தேசிய போர் நினைவுச்சின்னத் தெற்கு கட்டளையகம்

**தேசிய போர் நினைவுச்சின்னத் தெற்கு கட்டளையகம்** (*National War Memorial Southern Command*) என்பது இந்தியாவின் மகாராட்டிர மாநிலத்தின் புனே நகரத்தில் உள்ள ஒரு போர் நினைவுச்சின்னமாகும். சுதந்திரத்திற்குப் பிந்தைய போர் தியாகிகளுக்கு இது அர்ப்பணிக்கப்பட்டுள்ளது. தெற்காசியாவில் குடிமக்களின் பங்களிப்புகளால் இந்நினைவுச் சின்னம் கட்டப்பட்டது.  
இந்த நினைவுச்சின்னம் 1998 ஆம் ஆண்டு ஆகத்து மாதம் 15 ஆம் தேதியன்று திறக்கப்பட்டு தேசத்திற்கு அர்ப்பணிக்கப்பட்டது. கார்கில் போரில் பயன்படுத்தப்பட்ட ஒரு மிக்-23பிஎன் போர் விமானம் நினைவிடத்தில் காட்சிக்கு வைக்கப்பட்டுள்ளது.  
கோவா விடுதலை மற்றும் 1971 ஆம் ஆண்டு இந்திய-பாக்கித்தான் போரில் பணியாற்றிய, தற்போது பணிநீக்கம் செய்யப்பட்ட போர்க்கப்பலான ஐஎன்எசு திரிசூலின் பிரதியும் இங்கு காட்சிக்கு வைக்கப்பட்டுள்ளது.  
தெற்கு கட்டளைப் படையினரால் பல ஆண்டுகளாகப் பயன்படுத்தப்பட்ட சீருடைகள், வெடிமருந்துகள், வாகனங்கள், பீரங்கிகள் மற்றும் துப்பாக்கிகள் போன்ற உபகரணங்களைக் காட்சிப்படுத்தும் ஒரு அருங்காட்சியகம் இங்கு உள்ளது. அருங்காட்சியகம் தெற்கு கட்டளைப் படையினரின் வரலாறு, அவர்கள் நடத்திய போர்கள், வென்ற பாராட்டுகள் மற்றும் பிற தகவல்களையும் வழங்குகிறது.  
ஒவ்வொரு வெள்ளி, சனி மற்றும் ஞாயிற்றுக்கிழமைகளிலும் ஒலி மற்றும் ஒளி நிகழ்ச்சி இங்கு நடத்தப்படுகிறது.  
2008 ஆம் ஆண்டில், புனே படையினர் நகர வாரியம் நினைவுச்சின்னத்தைப் புதுப்பிக்க ₹32,00,000 ($47,550) தொகையை அனுமதித்தது. இந்த பணியில் புதிய புல்வெளி அமைத்தல், இயற்கையை இரசித்தல் மற்றும் பார்வையாளர்களுக்கான பாதைகள் அமைத்தல் ஆகியவை அடங்கும்.
# பதகபனங்கலா

**பதகபனங்கலா** (*Badagabanangala*) என்பது இந்தியாவின் தென் மாநிலமான கர்நாடகாவின் குடகு மாவட்டத்தில் உள்ள விராச்சுபேட்டை வட்டத்தில் அமைந்துள்ள ஒரு கிராமமாகும்.
# பதகபனங்கலா

## மக்கள்தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பதகபனங்கலா கிராமத்தின் மக்கள் தொகை 5326 ஆகும். இதில் ஆண்களின் எண்ணிக்கை 2611 ஆகவும் பெண்களின் எண்ணிக்கை 2715 ஆகவும் இருந்தது.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின் படி பதகபனங்கலா கிராமத்தின் மக்கள் தொகை 5132 ஆகும். கிராமத்தில் மொத்தம் 1142 குடும்பங்கள் இருந்தன. இதில் ஆண்களின் எண்ணிக்கை 2487 ஆகவும் பெண்களின் எண்ணிக்கை 2645 ஆகவும் இருந்தது.
# இயசுவந்த்ராவ் சவான் நாட்டிய குருகா

**இயசுவந்த்ராவ் சவான் நாட்டிய குருகா** (*Yashwantrao Chavan Natya Gruha*) என்பது இந்தியாவின் மகாராட்டிர மாநிலத்தின் புனேவில் உள்ள புறநகர் பகுதியான கோத்ருட்டில் அமைந்துள்ள ஒரு நாடக அரங்கம் மற்றும் கண்காட்சி மண்டபமாகும். பம்பாய் மாநிலப் பிரிவினைக்குப் பிறகு மகாராட்டிராவின் முதல் முதலமைச்சரும் இந்தியாவின் ஐந்தாவது துணைப் பிரதமருமான இயசுவந்த்ராவ் சவானின் நினைவாக இந்த அரங்கம் பெயரிடப்பட்டது. புனே நகராட்சி இந்த அரங்கத்தை நடத்துகிறது. 2000 ஆம் ஆண்டில் 900 பேர் அமரக்கூடிய வகையில் 60 நான்கு சக்கர வாகனங்கள் மற்றும் 125 இரு சக்கர வாகனங்கள் நிறுத்தும் வசதியுடன் அரங்கம் நிறுவப்பட்டது.
# திலக் சுமாரக் ரங்கா மந்திர்

**திலக் சுமாரக் ரங்கா மந்திர்** (*Tilak Smarak Ranga Mandir*) என்பது இந்தியாவின் மகாராட்டிர மாநிலத்தின் புனேவில் அமைந்துள்ள ஒரு நாடக அரங்கம் மற்றும் கண்காட்சி மண்டபமாகும். புகழ்பெற்ற இந்திய தேசியவாதி மற்றும் சமூக சீர்திருத்தவாதியான பால கங்காதர திலகருக்கு இந்த நாடக அரங்கம் அர்ப்பணிக்கப்பட்டுள்ளது. அரங்கத்தில் இந்திய ஓவியர் கோபால் தியூசுகரால் உருவாக்கப்பட்ட தொடர்ச்சியான சுவரோவியங்கள் உள்ளன. இவை திலகரின் வாழ்க்கையில் நடந்த முக்கியமான நிகழ்வுகளை வெளிப்படுத்துகின்றன.
# பிரதாப் கோவிந்தராவ் பவார்

**பிரதாப் கோவிந்தராவ் பவார்** (*Pratap Govindrao Pawar*) இந்தியாவைச் சேர்ந்த ஒரு தொழிலதிபர் ஆவார். மராத்தி மொழி தினசரியான சகால் பேப்பர்சு நிறுவனத்தின் தலைவராகவும் நிர்வாக இயக்குநராகவும் உள்ளார். வர்த்தகம் மற்றும் தொழில்துறைக்கு இவர் செய்த பங்களிப்புகளுக்காக இந்திய அரசு 2014 ஆம் ஆண்டில் இவருக்கு பத்மசிறீ விருதை வழங்கியது.
# பிரதாப் கோவிந்தராவ் பவார்

## தொழில்

பிரதாப் கோவிந்தராவ் பவார், மகாராட்டிர வர்த்தகம், புனே தொழில்கள் மற்றும் வேளாண்மை சபை, இந்திய செய்தித்தாள் சங்கம் மற்றும் இந்திய மொழி செய்தித்தாள்கள் சங்கம் ஆகியவற்றில் தலைவராக இருந்தார். பாரிசு நகரத்தில் உள்ள உலக செய்தித்தாள்கள் மற்றும் செய்தி வெளியீட்டாளர்கள் சங்கத்தின் நிர்வாகக் குழுவில் உறுப்பினராகவும், இந்திய பத்திரிகை கவுன்சிலில் பல்கலைக் கழக மானியக் குழுவால் பரிந்துரைக்கப்பட்டவராகவும் உள்ளார். பல நிறுவனங்களின் இயக்குநர் குழுவிலும் பணியாற்றுகிறார்.
# பிரதாப் கோவிந்தராவ் பவார்

## தனிப்பட்ட வாழ்க்கை

பிரதாப் கோவிந்தராவ் பவார் தேசியவாத காங்கிரசு கட்சியின் தலைவர் சரத் பவாரின் தம்பியாவார்.
- 2015 - புண்ணியபூசண்
# வார்தா பள்ளத்தாக்கு நிலக்கரி வயல்

**வார்தா பள்ளத்தாக்கு நிலக்கரி வயல்** (*Wardha Valley Coalfield*) இந்திய மாநிலமான மகாராட்டிராவின் விதர்பா பகுதியில் உள்ள சந்திரபூர் மாவட்டத்தில் அமைந்துள்ளது.
# வார்தா பள்ளத்தாக்கு நிலக்கரி வயல்

## நிலக்கரிச் சுரங்கம்

கோதாவரி படுகையில் உள்ள வார்தா ஆற்றின் பள்ளத்தாக்கில் சுமார் 4,130 சதுரகிலோமீட்டர் பரப்பளவில் வார்தா பள்ளத்தாக்கு நிலக்கரி வயல் உள்ளது. இது வடமேற்கு - தென்கிழக்கு திசையில் சுமார் 115 கி.மீ வரை நீண்டுள்ளது. வார்தா பள்ளத்தாக்கு நிலக்கரிச் சுரங்கம் பந்தர், புதிய மச்ரி, ராச்சூர்-வானி, சந்திராபூர், பல்லார்பூர் மற்றும் வாமன்பள்ளி ஆகிய இடங்களில் பரவியுள்ளது.
# வார்தா பள்ளத்தாக்கு நிலக்கரி வயல்

## சவால்கள்

வார்தா பள்ளத்தாக்கு நிலக்கரிச் சுரங்கம் திறந்தவெளி சுரங்கம் மூலம் அதிக அளவில் நிலக்கரியைச் சுரங்கப்படுத்துகிறது. இருப்பினும், மேற்பரப்புக்கு அருகில் நிலக்கரியின் கிடைக்கும் தன்மை வேகமாகக் குறைந்து வருகிறது. இதன் விளைவாக, திறந்தவெளி சுரங்கங்களை ஆழப்படுத்த வேண்டும் அல்லது விலையுயர்ந்த நிலத்தடி சுரங்க செயல்முறையை நாட வேண்டும்.
# வார்தா பள்ளத்தாக்கு நிலக்கரி வயல்

## இருப்பு

இந்தியாவில் நிலக்கரி இருக்கும் பகுதிகள் இரண்டு குழுக்களாகப் பிரிக்கப்பட்டுள்ளன - கோண்ட்வானா அளவீடுகள் மற்றும் மூன்றாம் நிலை அளவீடுகள் என்பன இவ்விரண்டு வகைகளாகும். கோண்ட்வானா நிலக்கரி தாமோதர், மகாநதி, கோதாவரி மற்றும் வார்தா போன்ற நதிகளின் பள்ளத்தாக்குகளில் காணப்படுகிறது. மூன்றாம் நிலை நிலக்கரி அசாம் மற்றும் இலிக்னைட்டு கிடைக்கும் பகுதிகளில் காணப்படுகிறது.  
இந்திய புவியியல் ஆய்வின்படி, வார்தா பள்ளத்தாக்கு நிலக்கரிச் சுரங்கத்தில் மொத்தம் 5,343.60 மில்லியன் டன் நிலக்கரி அல்லாத நிலக்கரி, 1,200 மீ ஆழம் வரை உள்ளது. இதில் 2,783.51 மில்லியன் டன்கள் நிரூபிக்கப்பட்ட இருப்புக்கள் மற்றும் மீதமுள்ளவை சுட்டிக்காட்டப்படுகின்றன அல்லது ஊகிக்கப்படுகின்றன. நிலக்கரியின் பெரும்பகுதி 300 மீ ஆழம் வரை உள்ளது.
# திராகோ மேக்சிமசு

**திராகோ மேக்சிமசு** (*Draco maximus*), பெரிய பறக்கும் டிராகன் அல்லது மாபெரும் பறக்கும் பல்லி என்பது ஓந்தி குடும்ப பல்லி சிற்றினமாகும். இது இந்தோனேசியா, தாய்லாந்து, மலேசியா உள்ளிட்ட நாடுகளில் காணப்படுகிறது. இது ஒரு நடுத்தர அளவிலான ஊர்வன ஆகும். இதன் மூக்கு எச்சவாய் நீளம் 145 மி.மீ. ஆக இருக்கும். ஆண் பெண் உயிரிகளில் ஒரே மாதிரியான வண்ணங்களுடன் கூடிய ஒரு சில *திராகோ* சிற்றினங்களில் இதுவும் ஒன்று.
# சிவகாசிச் செப்பேடுகள்

**சிவகாசிச் செப்பேடுகள்** என்பது பாண்டிய மன்னன் வீரபாண்டியனால் கவிஞர் ஒருவருக்கு நிலம் தானமாக வழங்கப்பட்டதை விவரிக்கும் ஒரு பழங்காலச் செப்பேடு ஆகும். இந்தச் செப்பேடு, அதன் முற்பகுதியில் சமஸ்கிருதத்திலும், பிற்பகுதியில் தமிழிலும் எழுதப்பட்டுள்ளது.
# சிவகாசிச் செப்பேடுகள்

## சிவகாசி செப்பேட்டின் முக்கிய அம்சங்கள்

**தானம்**
பாண்டிய மன்னன் வீரபாண்டியன், ஒரு கவிஞருக்கு நிலத்தை தானமாக வழங்கிய செய்தியை இச்செப்பேடு குறிப்பிடுகிறது.
# சிவகாசிச் செப்பேடுகள்

## மொழி

இது இரண்டு பகுதிகளைக் கொண்டுள்ளது. இப்பகுதிகள் இருவேறு மொழியில் எழுதப்பட்டுள்ளது. அவை:
# சிவகாசிச் செப்பேடுகள்

## மொழி

### சமசுகிருதம்

செப்பேட்டின் முற்பகுதி சமசுகிருதத்தில், கிரந்த எழுத்துக்களில் எழுதப்பட்டுள்ளது. இதில் கடவுள் வாழ்த்து, பாண்டிய குல வரலாறு, கொடையாளி பற்றிய சிறப்பு, மற்றும் கொடை பற்றிய குறிப்புகள் இடம்பெற்றுள்ளன.
# சிவகாசிச் செப்பேடுகள்

## மொழி

### வரலாற்று முக்கியத்துவம்

இந்தச் செப்பேடு, தமிழ் மற்றும் சமசுகிருத மொழிகளின் கலவை, மற்றும் கொடையின் விவரங்கள் போன்ற தகவல்களைக் கொண்டு, பாண்டியர் காலத்தின் வரலாற்றை அறிந்துகொள்ள உதவுகிறது.  
வீர பாண்டியன் (946-966) சிவகாசிச் செப்பேடு
# சிவகாசிச் செப்பேடுகள்

## மொழி

### கல்வெட்டு வாசகம்

<poem>ஸ்வஸ்திஸ்ரீ
சந்திரனது வழித்தோன்றிஇத் தராமண்டல முழுதாண்டுபண்டு
இந்திரன்முடி வளையுடைத்தும் இமயத்துக் கயலெழுதியும்
ஆனையாயிர மையமிட்டும் அகத்தியனொடு தமிழ்தெரிந்தும்
வானவர்க்குத் தூதுசென்றும் மால்கடலின் வரவுமாற்றியும்
ஈண்டியவக் கடல்கடைந்தும் இன்னனபல திறல்செய்த 5
பாண்டியபர மேச்வரராள் பரம்பரையில் வந்துதோன்றினன்
மன்னவர்க்கோன் இராசமல்லன் மணிமுடிமா னாபரணன்
தென்னவர்க்கோன் மற்றவற்குச் சேரலன்றன் மடப்பாவை
சீர்திகழு மணிபயிலிச் செழுநிலந்தொழ வௌிப்பட்ட
வீரகேரளன் வீரபாண்டியன் விநயகஞ்சுகன் விசாலசீலன் 10
தன்னுடைய குலம்விளங்கத் தன்தேயத் தமிழ்கூடலில்
மன்னியமணி முடிகவித்து மகாபிஷேக மகிழ்ந்தநாளில்
மேதகுசா சனசுலோகம் விதிகிடந்தவா செய்யவல்ல
பூசுரமத் திவன்னதுதன் பூம்பொருநம் புடைவர்க்கும்
சீர்திகழ்தரு முள்ளிநாட்டுத் தென்வீரதர மங்கலத்து 15
ஏர்திகழும் பெருந்தன்மை ராதிதர கோத்திரத்தில்
அளப்பரிய பேரொழுக்கத் தாச்வலாயன சூத்திரத்து
விளக்கமுற வந்துதோன்றி விப்ரர்க்கோர் விளக்காயின
ஒருதன்மை இருபிறப்பில் முச்செந்தீ நால்வேதத்து
அருமரபில் ஐவேள்வி ஆறங்கத் தந்தணாளன் 20
கோவிந்தஸ்வாமி பட்டர்க்குச் சோமாசிதன் குலவரவில்
வாசுதேவ பீதாம்பர பட்டனென்ற மறைவாழ்நனை
மதித்தருளி நீசெய்கென மற்றவனு மனமகிழ்ந்து
விதித்தமைத்த அநுஷ்டுப்பின் விழுப்பநோக்கி மிகமகிழ்ந்து
தனக்கிரண்டாமாண்டின் எதிராமாண்டில் 25
அண்டநாட்டு மின்னுக்கொடி நெடுமாடவீதி. . .</poem>
# தி. மா. இரங்கராஜன்

**தி. மா. இரங்கராஜன்** (*T. M. Rangarajan*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருவாரூர் மாவட்டம் மன்னார்குடி நகரைச் சேர்ந்தவர். முதுநிலை அறிவியல், இளநிலைச் சட்டப் படிப்புகளை முடித்துள்ள இரங்கராஜன் வழக்குரைஞர் ஆவார். அனைத்திந்திய அண்ணா திராவிட முன்னேற்றக் கழகத்தினைச் சார்ந்த இவர், 1991ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் மயிலாப்பூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# குளிர்காலப் புயல்

ஏற்பட்ட கடுமையான பனிப்பொழிவும் பலத்த காற்றும்.]]
**குளிர்காலப் புயல்** (*Winter storm*) என்பது உறைபனி வெப்பநிலையில் ஏற்படும் பனி கலந்த மழைப்பொழிவு அல்லது உறைபனி மழை ஆகியவற்றுடன் காற்றும் ஒத்துப்போகும் ஒரு நிகழ்வாகும். மிதமான கண்ட, துணை-வடதுருவத் தட்பவெப்பநிலைகளில், இந்தப் புயல்கள் குளிர்காலத்திற்கு மட்டும் மட்டுப்படுத்தப்படவில்லை, ஆனால் இலையுதிர் காலத்தின் பிற்பகுதியிலும், வசந்த காலத்தின் துவக்கத்திலும் கூட ஏற்படலாம். பலத்த காற்றும் தெளிவாகப் பார்க்க முடியாத நிலையிலும், இப்புயல் **பனிப்புயல்** என்று அழைக்கப்படுகிறது.
# குளிர்காலப் புயல்

## பின்வரும் காரணிகள் குளிர்கால புயல் ஏற்படுவதை உறுதி செய்கின்றன

- 12 மணி நேரத்தில் 15 செமீ அளவிற்கும் அதிகமாக பனிப்பொழிவு உண்டாதல் அல்லது 24 மணி நேரத்தில் 20 செமீ அளவிற்குப் பனிப்பொழிவு உண்டாதல்.
- காற்றின் ஈரப்பதம் 3 மணி மேலாக - 37 டிகிரி செல்சியஸ் அளவுக்கு குறைவாக இருத்தல்.
- காற்றின் வேகம் மணிக்கும் 4.5 மீட்டர்/வினாடி ஆக அமைதல்.
# உயர் அழுத்தப் பகுதி

வின் தெற்கே உள்ள உயர் அழுத்தப் பகுதியைக் காட்டுகிறது.]]
**உயர் அழுத்தப் பகுதி** (*high-pressure area*), அல்லது **எதிர்ச் சூறாவளி** (*anticyclone*) என்பது கோள் ஒன்றின் குறிப்பிட்ட பகுதியில் வளிமண்டல அழுத்தம் அதைச் சுற்றியுள்ள பகுதிகளில் உள்ள அழுத்தத்தை விட அதிகமாக இருக்கும் ஒரு பகுதியாகும். இது கோளின் மேற்பரப்புக்கு அருகில் உள்ள ஒரு பகுதியாகும்.  
வலுவான உயர் அழுத்தப் பகுதிகள் முனையப் பகுதிகளிலிருந்து குளிர்ந்த அண்டை பகுதிகளுக்கு பரவும் குளிர்ந்த காற்றின் பொருண்மைகளால் ஏற்படுகின்றன. இந்த உயர் அழுத்தப் பகுதிகள் வெப்பமான நீர்நிலைகள் மீது பரவியவுடன் பலவீனமடைகின்றன.  
பலவீனமான - ஆனால் அடிக்கடி நிகழும் - வளிமண்டல வீழ்ச்சியால் ஏற்படும் உயர் அழுத்தப் பகுதிகள்: காற்று அதன் நீராவியை வெளியேற்றும் அளவுக்கு குளிர்ச்சியாகிறது, மேலும் குளிரான, வறண்ட காற்றின் பெரும் பகுதிகள் மேலிருந்து இறங்குகின்றன.  
உயர் அழுத்தப் பகுதிகளுக்குள், பகுதியின் மையத்தில், அழுத்தம் அதிகமாக இருக்கும் இடத்திலிருந்து, அழுத்தம் குறைவாக இருக்கும் புறச்சுற்றை நோக்கி காற்று பாய்கிறது. இருப்பினும், திசை மையத்திலிருந்து வெளிப்புறமாக நேராக இல்லாமல், பூமியின் சுழற்சியிலிருந்து கோரியாலிஸ் விளைவு காரணமாக வளைந்திருக்கும். மேலிருந்து பார்க்கும்போது, காற்றின் திசை கோளின் சுழற்சிக்கு எதிர் திசையில் வளைந்திருக்கும்.
# சூரிய கதிர்வீச்சு

**சூரிய கதிர்வீச்சு** என்பது பூமியின் மேற்பரப்பில் ஒரு குறிப்பிட்ட புள்ளியில் கிடைக்கப்பெறும் மொத்த ஆற்றலின் மதிப்பு ஆகும். சூரியனில் இருந்து வரக்கூடிய நேரடி கதிர்வீச்சு மற்றும் வளிமண்டலத்தில் உள்ள மேகங்களால் சிதறடிக்கப்பட்ட பரவலான கதிர்வீச்சு இரண்டையும் உள்ளடக்கியது சூரிய கதிர்வீச்சு எனப்படும். இது சூரியனால் உற்பத்தி செய்யப்படும் ஆற்றல் ஆகும்.
# சனே தகைச்சி

**சனே தகைச்சி** (*Sanae Takaichi*; பிறப்பு: 7 மார்ச் 1961) ஒரு யப்பானிய அரசியல்வாதி ஆவார். இவர் 2025 ஆம் ஆண்டு முதல் யப்பான் பிரதமராகவும், சப்பானிலுள்ள லிபரல் டெமாக்ரடிக் கட்சியின் தலைவராகவும் பணியாற்றி வருகிறார். இந்தப் பதவிகளை வகிக்கும் முதல் பெண்மணியாக இவர் அறியப்படுகிறார். நாரா மாகாணத்திலிருந்து இத்தகு பதவியேற்றுள்ள முதல் பெண்மணி என்ற பெருமையினைப் பெற்றவர். 1993 ஆம் ஆண்டு முதல் 2003 ஆண்டு வரை வரை சப்பான் பிரதிநிதிகள் சபை உறுப்பினராகவும், 2005 ஆம் ஆண்டு முதல், சின்சோ அபே மற்றும் புமியோ கிசிடா பிரதமர்களாக இருந்தபோது பல அமைச்சர் பதவிகளையும் வகித்துள்ளார்.
# வளிமண்டல சுழற்சி

**வளிமண்டல சுழற்சி** என்பது வளிமண்டலக் காற்றின் ஏற்படும் மிக பெரிய அளவிலான சுழற்சி இயக்கம் மற்றும் கடல் சுழற்சியுடன் சேர்ந்து பூமியின் மேற்பரப்பில் வெப்ப ஆற்றல் உட்கவர்தல் செய்யப்படுதல் நிகழ்வு ஆகும். பூமியின் வளிமண்டல சுழற்சியானது ஒவ்வரு ஆண்டும் மாறுபடக்கூடியது. இது பூமியின் மேற்பரப்பு முழுவதும், குறிப்பாக பூமத்திய ரேகையிலிருந்து நடு அட்சரேகைகள் வரை வெப்ப ஆற்றலை மறுபகிர்வு செய்கிறது.
# ஏரியின் அலைக் கோட்பாடு

பாய்ம இயக்கவியலில், **ஏரியின் அலைக் கோட்பாடு** (*Airy wave theory*), அல்லது **நேரியல் அலைக் கோட்பாடு** (*linear wave theory*) என்பது ஒரு சீரான பாய்ம அடுக்கின் மேற்பரப்பில் ஈர்ப்பு அலைகளின் பரவலைப் பற்றிய நேர்கோட்டு விளக்கத்தை அளிக்கிறது. இந்தக் கோட்பாடு பாய்ம அடுக்கு ஒரு சீரான சராசரி ஆழத்தைக் கொண்டுள்ளது என்றும், பாய்ம ஓட்டம் பிசுக்குமை அற்றது என்றும், அமுக்க முடியாதது என்றும், சுழற்சியிலாத் தன்மை கொண்டது என்றும் கருதுகிறது. இந்தக் கோட்பாடு முதன்முதலில் 19 ஆம் நூற்றாண்டில் ஜார்ஜ் பிடெல் ஏரி என்பவரால் சரியான வடிவத்தில் வெளியிடப்பட்டது.  
கடல் பொறியியலிலும், கடலோரப் பொறியியலிலும் சீரற்ற கடல் நிலைகளை மாதிரியாக்குவதற்கு ஏரியின் அலைக் கோட்பாடு பெரும்பாலும் பயன்படுத்தப்படுகிறது - இது பல நோக்கங்களுக்காக அலை இயங்கியல், துல்லியமான இயக்கவியல் பற்றிய விளக்கத்தை அளிக்கிறது. மேலும், மேற்பரப்பு ஈர்ப்பு அலைகளின் இரண்டாம்-நிலை நேரியல் அல்லாத பல பண்புகளையும், அவற்றின் பரவலையும் அதன் முடிவுகளிலிருந்து மதிப்பிடலாம். கடலில் சுனாமி அலைகள் கடற்கரைக்கு அருகில் செங்குத்தாக விழுவதற்கு முன்பு, ஏரியின் அலைக் கோட்பாடு ஒரு நல்ல தோராயமாகும்.  
அலைப் பண்புகளையும், அவற்றின் விளைவுகளையும் விரைவாகவும் தோராயமாகவும் மதிப்பிடுவதற்கு இந்த நேரியல் கோட்பாடு பெரும்பாலும் பயன்படுத்தப்படுகிறது. இந்தத் தோராயமானது அலை உயரம், நீர் ஆழம் (ஆழமற்ற நீரில் அலைகளுக்கு), அலை உயரம் மற்றும் அலைநீளம் (ஆழமான நீரில் அலைகளுக்கு) ஆகியவற்றின் சிறிய விகிதங்களுக்குத் துல்லியமானது.
# ஜோசப்சன் விளைவு

இயற்பியலில், **ஜோசப்சன் விளைவு** (*Josephson effect*) என்பது இரண்டு மீக்கடத்திகள் அருகாமையில் வைக்கப்படும்போது, அவற்றுக்கிடையே சில தடைகள் அல்லது கட்டுப்பாடுகள் இருக்கும்போது நிகழும் ஒரு நிகழ்வு ஆகும். இந்த விளைவினை பிரித்தானிய இயற்பியலாளர் பிறையன் ஜோசப்சன் என்பவர் 1962 ஆம் ஆண்டில் பலவீனமான இணைப்பின் குறுக்கே மின்னோட்டம், மின்னழுத்தத்திற்கான தொடர்புகள் மூலம் கண்டறிந்தார்.
# ஜோசப்சன் விளைவு

## வரலாறு

ஜோசப்சன் விளைவு, மீக்கடத்திகளுக்கு இடையில் இலத்திரன்களின் நேரடிக் கடத்தலுக்கு வழிவகுக்கும் மின்கடத்தா தடையில் ஏற்பட்ட மீறல்களால் இது ஏற்பட்டது.
# ஜோசப்சன் விளைவு

## பயன்பாடுகள்

இந்த விளைவானது, மீக்கடத்தும் புகைப்படக் கருவியில் பயன்படுத்தப்படுகிறது. மீக்கடத்தும் குவாண்டம் கணினிமயமாக்கலில் பயன்படுகிறது.
# தன்வெப்ப ஏற்புத்திறன்

வெப்ப இயக்கவியலில், **தன்வெப்ப ஏற்புத்திறன்** (*specific heat capacity*) என்பது ஒரு பொருளின் மீது ஒர் அலகு வெப்பநிலையை அதிகரிக்க, அப்பொருளின் ஓர் அலகு நிறைக்கு செலுத்த வேண்டிய வெப்பத்தின் அளவாகும். இது **தன்வெப்பம்**, **நிறைவெப்பக் கொள்ளளவு** என்றும் அழைக்கப்படும். இது ஒரு பொருளின் மாதிரியின் வெப்பத் திறனை அதன் நிறை மூலம் வகுத்துக் கிடைக்கும் மதிப்பு எனவும் கொள்ளப்படுகிறது. அனைத்துலக முறை அலகுகளில் தென்வெப்ப ஏற்புத்திறனின் அலகு சூல்/கெல்வின்/கிலோகிராம் (J⋅kg<sup>−1</sup>⋅K<sup>−1</sup>) ஆகும். எடுத்துக்காட்டாக, நீரின் வெப்பநிலையை ஆல் உயர்த்தத் தேவையான வெப்பம் 4,184 சூல்கள் ஆகும், எனவே நீரின் குறிப்பிட்ட தன்வெப்ப ஏற்புத்திறன் ஆகும்.
# தன்வெப்ப ஏற்புத்திறன்

## வரலாறு

இதைக் கண்டுபிடித்தவர் 18 ஆம் நூற்றாண்டை சேர்ந்த கிளாஸ்கோ பல்கலைக்கழக மருத்துவப் பேராசிரியரான யோசப் பிளாக் ஆவார். அவர் வெப்பத்திற்கான திறன் என்ற சொல்லைப் பயன்படுத்தி, பல பொருட்களின் குறிப்பிட்ட தன் வெப்ப ஏற்புத்திறன்களை அளந்தார்.
# தன்வெப்ப ஏற்புத்திறன்

## வரைவிலக்கணம்

ஒரு பொருளின் தன்வெப்ப ஏற்புத்திறன் (பொதுவாக <math>c</math> அல்லது <math>s</math> ஆல் குறிக்கப்படுகிறது) ஒரு பொருளின் மாதிரியின் வெப்பக் கொள்ளளவு <math>C</math> ஆகும், இது மாதிரியின் பொருண்மை <math>M</math> ஆல் வகுக்கப்படுகிறது:
<math display="block">
c = \frac{C}{M} = \frac{1}{M} \cdot \frac{\mathrm{d} Q}{\mathrm{d} T},
</math>இங்கு, <math>\mathrm{d} Q</math> என்பது மாதிரியின் வெப்பநிலையை <math>\mathrm{d} T</math> என்ற ஒரு சிறிய அதிகரிப்பால் சீராக உயர்த்தத் தேவையான வெப்பத்தின் அளவைக் குறிக்கிறது.  
ஒரு பொருளின் வெப்பக் கொள்ளளவைப் போலவே, ஒரு பொருளின் குறிப்பிட்ட தன்வெப்ப ஏற்புத்திறனும், சில வேளைகளில் கணிசமாக மாறுபடும், இது மாதிரியின் தொடக்க வெப்பநிலை <math>T</math> மற்றும் அதற்குப் பயன்படுத்தப்படும் அழுத்தம் <math>p</math> ஆகியவற்றைப் பொறுத்து மாறுபடும். எனவே, இது அந்த இரண்டு மாறிகளின் செயல்பாடான <math>c(p, T)</math> ஆகக் கருதப்பட வேண்டும்.  
ஒரு பொருளின் குறிப்பிட்ட தன்வெப்ப ஏற்புத்திறனைக் கொடுக்கும்போது இந்த அளவுருக்கள் பொதுவாகக் குறிப்பிடப்படுகின்றன. எடுத்துக்காட்டாக, "நீர் (பாய்மம்): <math>c_p</math> = 4187&nbsp;J⋅kg<sup>−1</sup>⋅K<sup>−1</sup> (15&nbsp;°C)." குறிப்பிடப்படாதபோது, குறிப்பிட்ட வெப்பத் திறனின் வெளியிடப்பட்ட மதிப்புகள் <math>c</math> பொதுவாக வெப்பநிலை மற்றும் அழுத்தத்திற்கான சில நிலையான நிலைமைகளுக்கு செல்லுபடியாகும்.  
இருப்பினும், தொடக்க வெப்பநிலை மற்றும் அழுத்தத்தின் மீதான சார்பு <math>c</math> பெரும்பாலும் நடைமுறை சூழல்களில் புறக்கணிக்கப்படலாம், எ.கா. அந்த மாறிகளின் குறுகிய வரம்புகளில் கணிக்கும்போது. அந்த சூழல்களில் ஒருவர் வழக்கமாக தகுதிப்படுத்தி <math>(p, T)</math> ஐத் தவிர்த்து, அந்த வரம்புகளுக்கு ஏற்ற மாறிலி <math>c</math> மூலம் குறிப்பிட்ட வெப்பத் திறனைத் தோராயமாகக் கணக்கிடுகிறார்.  
குறிப்பிட்ட தன்வெப்ப ஏற்புத்திறன் என்பது ஒரு பொருளின் தீவிரப் பண்பு ஆகும், இது பரிசீலனையில் உள்ள பொருளின் அளவு அல்லது வடிவத்தைச் சார்ந்து இல்லாத ஒரு உள்ளார்ந்த பண்பு ஆகும். (ஒரு விரிவான பண்புக்கு முன்னால் உள்ள "தன்" என்ற தகுதி பெரும்பாலும் அதிலிருந்து பெறப்பட்ட தீவிரப் பண்பைக் குறிக்கிறது.)
# அருண் குமார் கர்

**அருண் குமார் கர்** (*Arun Kumar Kar*) என்பவர் இந்தியாவைச் சேர்ந்த ஓர் அரசியல்வாதியாவார். 1939 ஆம் ஆண்டில் இவர் பிறந்தார். இந்திய தேசிய காங்கிரசு கட்சியின் உறுப்பினராக திரிபுரா மாநிலத்தின் அரசியலில் இயங்கினார். ஒரு கல்வியாளராகவும் அறியப்பட்டார். திரிபுரா சட்டமன்றத்தில் ஒரு சட்டமன்ற உறுப்பினராகவும், திரிபுரா அரசாங்கத்தில் ஓர் அமைச்சராகவும் பணியாற்றினார்.
# அருண் குமார் கர்

## வாழ்க்கைக்குறிப்பு

அருண் குமார் கர் 1962 ஆம் ஆண்டில் சிறீ நாத் பித்யானிகேதனில் சேர்ந்தார். 1981 ஆம் ஆண்டில் இவர் நிறுவனத்தின் தலைமை ஆசிரியராக நியமிக்கப்பட்டார்.1998 ஆம் ஆண்டில் அங்கிருந்து ஓய்வு பெற்றார்.  
அருண் குமார் கர் 1977 ஆம் ஆண்டு திரிபுராவின் கோவாய் சட்டமன்றத் தொகுதியில் போட்டியிட்டார். ஆனால் வெற்றி பெறவில்லை. 1988 ஆம் ஆண்டு அந்த தொகுதியிலிருந்து வெற்றிபெற்று திரிபுரா சட்டமன்ற உறுப்பினராக தேர்ந்தெடுக்கப்பட்டார்.பின்னர், திரிபுரா அரசின் அமைச்சராக நியமிக்கப்பட்டார். 1998, 2003 மற்றும் 2008 ஆம் ஆண்டுகளில் கோவாய் தொகுதியிலிருந்தும் போட்டியிட்டார். ஆனால் வெற்றி பெறவில்லை.  
அருண் குமார் கர் 2020 ஆம் ஆண்டு பிப்ரவரி மாதம் 16 ஆம் தேதியன்று கொல்கத்தாவில் உள்ள ஒரு தனியார் மருத்துவமனையில் தனது 81 ஆவது வயதில் மாரடைப்பால் இறந்தார்.
# சுபோத் தாசு

## வாழ்க்கைக்குறிப்பு

சுபோத் தாசு 1947 ஆம் ஆண்டு சில்கெட்டின் அபிகஞ்சில் பிகாரி தாசு மற்றும் நளினி தாசு தம்பதியருக்கு மகனாகப் பிறந்தார். பின்னர் இவர்கள் திரிபுராவுக்கு குடிபெயர்ந்தனர்.  
சுபோத் தாசு 1965 ஆம் ஆண்டு இந்திய பொதுவுடைமைக் கட்சியில் (மார்க்சிசுட்டு) உறுப்பினரானார். 1977 ஆம் ஆண்டு முதல் 2018 ஆம் ஆண்டு வரை பனிசாகர் தொகுதியிலிருந்து தேர்ந்தெடுக்கப்பட்டு திரிபுரா சட்டமன்ற உறுப்பினராகப் பணியாற்றினார்.
# நந்தியம்பாக்கம்

**நந்தியம்பாக்கம்** (*Nandiambakkam* ) என்பது இந்தியாவின் தமிழ்நாடு மாநிலத்தின் திருவள்ளூர் மாவட்டத்தில்சென்னையின் வடக்குப் பகுதியில் அமைந்துள்ள ஒரு புறநகர் பகுதியாகும்.சென்னை நகரத்தின் வடக்குப் பகுதியான இங்கு சுமார் 17,000 மக்கள் வசிக்கின்றனர். சென்னை புறநகர் தொடருந்து வலையமைப்பில் நந்தியம்பாக்கம் தொடருந்து நிலையமும்அரசு பேருந்து சேவைகளும் இக்கிராமத்திற்கு போக்குவரத்து சேவையை அளிக்கின்றன. குறிப்பாக மீஞ்சூர்-சென்னை உயர் நீதிமன்றம், மீஞ்சூர்-எண்ணூர் மற்றும் மீஞ்சூர் கோயம்பேடு பாதையில் செல்லும் பேருந்துகள் இச்சேவையை அளிக்கின்றன.  
சென்னையின் புறநகர்ப் பகுதிகளில் ஒன்றான நந்தியம்பாக்கம், கல்வி, தொழில்மயமாக்கல், வேளாண்மை ஆகியவற்றில் வேகமாக வளர்ந்து வருகிறது. திருவொற்றியூரை விட இரண்டு மடங்கும், பொன்னேரியை விட மூன்று மடங்கும் பரப்பளவில் பெரிய மீஞ்சூர் கிராமம் நந்தியம்பாக்கத்திற்கு மிக அருகில் உள்ளது.  
சென்னை நகரத்திற்கு ஒரு நாளைக்கு 100 மில்லியன் லிட்டர் தண்ணீரை வழங்கும் மீஞ்சூர் உப்புநீக்கும் ஆலை 2010 ஆம் ஆண்டு சூலை மாதம் 31 ஆம் தேதியன்று திறக்கப்பட்டது.  
தெற்கு சென்னையை (தேசிய நெடுஞ்சாலை எண் 45 இல் உள்ள வண்டலூர்) வடக்கு சென்னையுடன் (மீஞ்சூர்) இணைக்கும் வெளிப்புற சுற்றுச் சாலை சென்னை பெருநகர மேம்பாட்டு அமைப்பின் இரண்டாவது பெருநகர சென்னை திட்டத்தின் ஒரு முக்கிய பகுதியாகும். இது நந்தியம்பாக்கம் பகுதியை உள்ளடக்கியுள்ளது. மேலும் இதன் அருகிலுள்ள கிராமமும் நகரமும் மெதுவாக பெருநகர சென்னையில் உள்ள மக்களின் குடியிருப்பு இடமாக மாறி வருகின்றன.
# வடமதுரை, திருவள்ளூர்

**வடமதுரை** (Vadamadurai) என்பது இந்தியாவின் தமிழ்நாடு மாநிலத்தின் திருவள்ளூர் மாவட்டத்தில் அமைந்துள்ள ஒரு பஞ்சாயத்து கிராமமாகும்.
# வடமதுரை, திருவள்ளூர்

## பெயர்க்காரணம்

வடமதுரை என்ற பெயர் வடக்கு என்று பொருள்படும் வடக்கு என்ற தமிழ் வார்த்தையிலிருந்து உருவானது. வட - மதுரை என்றால் வடக்கு மதுரை என்று பொருள். இந்தப் பெயரை டி.பிரபாகரன் என்பவர் உருவாக்கினார். இந்தக் கிராமத்தின் தலைவராக அவர் இருந்தார்.
# வடமதுரை, திருவள்ளூர்

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி வடமதுரை கிராமத்தின் மக்கள் தொகை 5,047 எனப் பதிவாகியுள்ளது. இதில் 2,481 ஆண்களும் 2,566 பெண்களும் இருந்துள்ளனர். 2011 ஆம் ஆண்டு மக்கள் தொகை கணக்கெடுப்பில், வடமதுரையின் மக்கள் தொகை 6,266 ஆக பதிவாகியுள்ளது.
# வெங்கனூர்

**வெங்கனூர்** (*Venganur*) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள திட்டக்குடி தாலுக்காவில் அமைந்துள்ள ஒரு கிராமம் ஆகும். வெங்கனூர் புராதனமான, கலைநயமிக்க சிறீ விருத்தாசலேசுவரர் கோயிலுக்குப் புகழ் பெற்ற கிராமமாகும்.  
வெங்கனூர் இப்போது பெரம்பலூர் மாவட்டத்தில் உள்ள வேப்பந்தட்டை தொகுதியைச் சேர்ந்ததாக மாறியுள்ளது.
# வெங்கனூர்

## மக்கள் தொகையியல்

2001 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, வெங்கனூரின மொத்த மக்கள் தொகை 2327 ஆகும். இம்மக்கள் தொகையில் 1142 ஆண்களும் 1185 பெண்களும் இருந்தனர்.  
தமிழ்நாட்டின் பெரம்பலூர் மாவட்டத்தில் உள்ள வேப்பந்தட்டை தாலுகாவில் அமைந்துள்ள பெரிய கிராமமான வெங்கனூர் கிராமத்தின் மக்கள் தொகை 2011 ஆம் ஆண்டு கணக்கின்படி 4163 ஆகும். இம்மக்கள் தொகையில் 2059 ஆண்ககளும் 2104 பெண்களும் இருந்தனர்.
# வாய்வழி நீரேற்ற சிகிச்சை

**வாய்வழி நீரேற்ற சிகிச்சை** *(Oral Rehydration Therapy)* என்பது உடலில் நீர் மற்றும் உப்புச் சத்துகள் குறைவதை சரிசெய்யும் ஒரு எளிய மருத்துவ முறையாகும். இதனை பெரும்பாலும் வயிற்றுப்போக்கு, வாந்தி அல்லது அதிக வெப்பத்தால் ஏற்படும் நீரிழப்பு நிலைகளில் பயன்படுத்துகின்றனர். உடலில் நீர் குறையும்போது இரத்தத்தில் சோடியம், பொட்டாசியம், குளோரைடு போன்ற உப்புச் சத்துகள் குறைவதால் உடல் பலவீனமடையும். இதனை சமநிலைப்படுத்தும் பொருட்டு சர்க்கரை மற்றும் உப்பின் சரியான அளவுகள் கலந்து தயாரிக்கப்படும் சிறப்பு நீரேற்றக் கரைசல் குடிக்கப்படுகிறது.  
இந்த சிகிச்சை உலக சுகாதார நிறுவனம் பரிந்துரைத்த மிகச் சிறந்த மற்றும் குறைந்த செலவுடைய மருத்துவ முறைகளில் ஒன்றாகும். இது பெரும்பாலான குழந்தை மரணங்களைத் தடுக்க உதவிய முக்கிய கண்டுபிடிப்பாகக் கருதப்படுகிறது. ஒரு லிட்டர் சுத்தமான நீரில் சிறிதளவு உப்பு மற்றும் சர்க்கரை கலந்து தயாரிக்கப்படும் இந்தக் கரைசல் உடலில் நீர்ச்சத்து மீளப் பெற உதவுகிறது. இதை வாய்வழி குடிப்பதால் உடலின் நீர்ச் சமநிலை விரைவாக சீராகும்.  
வாய்வழி நீரேற்ற சிகிச்சை மருத்துவமனைக்குச் செல்ல முடியாத நிலைகளிலும் பயன்படுத்தக்கூடிய ஒரு எளிய தீர்வாகும். இது உலகின் பல நாடுகளில் பொதுச் சுகாதார திட்டங்களின் முக்கிய அங்கமாக சேர்க்கப்பட்டுள்ளது. குறிப்பாக வளர்ச்சி அடையும் நாடுகளில், இச்சிகிச்சை பல உயிர்களைக் காப்பாற்றிய முக்கிய மருத்துவ முறையாக விளங்குகிறது.  
வயிற்றுப்போக்கின் கால அளவையும் தீவிரத்தையும் குறைக்க இந்தச் சிகிச்சையுடன் துத்தநாகச் சத்து மருந்து வழங்குவதும் ஐந்து வயதிற்குட்பட்ட குழந்தைகளுக்குப் பரிந்துரைக்கப்படுகிறது. கடுமையான நீரிழப்பு அறிகுறிகள் உள்ளவர்களுக்கு வாய்வழி சிகிச்சை பலனளிக்காத பட்சத்தில் உடனடியாக நரம்பு வழி சிகிச்சை தேவைப்படலாம். இது உலக சுகாதார நிறுவனத்தின் அத்தியாவசிய மருந்துகளின் பட்டியலில் உள்ளது. 1960களில் காலரா சிகிச்சையின் போது குளுக்கோஸ் மூலம் நீரின் உறிஞ்சுதலை அதிகரிக்கும் இந்தக் கொள்கை கண்டுபிடிக்கப்பட்ட பின்னர் இது உலகளவில் பயன்பாட்டிற்கு வந்தது.
# லின்சே அடாரியோ

**லின்சே அடாரியோ** (*Lynsey Addario*, பிறப்பு 1973) என்பவர் ஒரு அமெரிக்க ஒளிப்படப் பத்திரிகையாளர் ஆவார். இவரது பணி பெரும்பாலும் போர்கள், மனித உரிமைச் சிக்கல்கள், குறிப்பாக பாரம்பரிய சமூகங்களில் பெண்களின் பங்கு ஆகியவற்றில் கவனம் செலுத்துவதாக உள்ளது. 2022 ஆம் ஆண்டில், அவருக்கு சர்வதேச பெண்கள் ஊடக அறக்கட்டளையிலிருந்து (IWMF) பத்திரிகைத் துறையில் விருது வழங்கப்பட்டது.
# லின்சே அடாரியோ

## ஒளிப்பட பத்திரிக்கையின் மூலம் பாலின பிரதிநிதித்துவத்தில் செலுத்திய தாக்கம்

தனது வாழ்க்கை முழுவதும் போர்முனைக் காட்சிகளை ஒளிப்படம் எடுப்பதன் மூலம் பாலின பிரதிநிதித்துவத்தில் அடாரியோ தாக்கத்தை ஏற்படுத்தியுள்ளார். போர் காலங்களில் சாதாரண பெண்கள், குழந்தைகளின் வாழ்க்கை நிலையை இவர் ஒளிப்படம் எடுத்துள்ளார். ஆப்கானித்தானில் பெண்களின் வாழ்க்கையை ஆவணப்படுத்தும்போது அடரியோ மிகவும் ஆபத்தான, சர்ச்சைக்குரிய தலைப்புகளில் அவற்றை ஆவணப்படுத்தினார். மகப்பேறு இறப்பு, தேர்தல்களில் பெண்கள் பங்கேற்பது, மோசமான திருமணங்களால் பெண்கள் சிரமப்படுதல், தீக்குளித்தல் மூலம் எதிர்ப்பைத் தெரிவிக்கும் பெண்கள் ஆகியவற்றை அடாரியோ ஆவணப்படுத்தியுள்ளார்.
# லின்சே அடாரியோ

## அடாரியோவின் வெளியீடுகள்

- *It's What I Do: A Photographer's Life of Love and War.* New York: Penguin, 2015. .
- *Of Love & War.* New York: Penguin, 2018. .
# லின்சே அடாரியோ

## விருதுகள்

- 2002: சர்வதேச புகைப்பட மையத்தின் இன்ஃபினிட்டி விருது.
- 2008: தார்பூரில் தனது பணிக்காக தலையங்க ஒளிப்படம் எடுத்தற்கான கெட்டி இமேஜஸ் மானியம். <sup>&#x5B; *<span title="This claim needs references to reliable sources. (September 2015)">மேற்கோள் தேவை</span>* &#x5D;</sup>
- 2009: ஜான் டி. மற்றும் கேத்தரின் டி. மெக்ஆர்தர் அறக்கட்டளையிடமிருந்து மெக்ஆர்தர் பெல்லோஷிப் .
- 2009: சர்வதேச செய்தி அறிக்கையிடலுக்கான புலிட்சர் பரிசு, அதன் ஒரு பகுதி வஜீரிஸ்தானில் அவரது பணிக்காக வழங்கப்பட்டது.
- 2015: *அமெரிக்கன் போட்டோ மேகசின்* கடந்த 25 ஆண்டுகளில் மிகவும் தாக்கம் செலுத்திய ஐந்து ஒளிப்படக் கலைஞர்களில் ஒருவராக அடாரியோவை குறிப்பிட்டது, "உலக மோதல்களை நாம் பார்க்கும் விதத்தை அடாரியோ மாற்றினார்" என்று எழுதியது.
- 2017: அமெரிக்க சாதனை அகாடமியிலிருந்து கோல்டன் பிளேட் விருது.
- 2018: 'ஃபைண்டிங் ஹோம்' படத்திற்காக, குழுவுடன், *டைம்* படத்திற்காக எம்மி விருதுக்கு பரிந்துரைக்கப்பட்டார். .
- 2019: *யார்க் பல்கலைக்கழகத்தின்* கௌரவ முனைவர் பட்டம்
- 2020: சர்வதேச ஒளிப்பப்படக் கலை அரங்கம் மற்றும் அருங்காட்சியகத்தில் சேர்க்கப்படுதல்
- 2021: முதல் இடம், ஆண்டின் சிறந்த பத்திரிகை ஒளிப்பட பத்திரிகையாளர், தேசிய பத்திரிகை புகைப்படக் கலைஞர்கள் சங்கத்தின் (NPPA) சிறந்த ஒளிப்பட பத்திரிகையாளர் விருது.
- 2022, சர்வதேச மகளிர் ஊடக அறக்கட்டளை<nowiki/>யின் (IWMF) பத்திரிகைத் துறையில் துணிச்சலுக்கான விருது.
- 2023: உக்ரைனில் இருந்து தப்பி ஓடும்போது கொல்லப்பட்ட குடும்பத்தின் சின்னமான ஒளிப்படத்திற்காக ஒளிப்பட இதழியலில் ஜார்ஜ் போல்க் விருது.
# உயர் வெப்பநிலை ஐதரசன் தாக்குதல்

**உயர் வெப்பநிலை ஐதரசன் தாக்குதல்** (*High temperature hydrogen attack*) என்பது உலோகப் பொருட்கள், குறிப்பாக எஃகு அதிக வெப்பநிலையில் ஐதரசன் வாயுவுடன் தொடர்பில் இருக்கும்போது ஏற்படும் ஒரு கேடான இரசாயன விளைவு ஆகும். சூடான ஐதரசன் தாக்குதல் அல்லது மீத்தேன் வினை என்ற பெயர்களாலும் அழைக்கப்படுகிறது. ஐதரசன் வாயு நிறைந்த வளிமண்டல சூழலில் அதிக வெப்பநிலையில் 400 பாகை செல்சியசு வெப்பநிலைக்கு மேல் எஃகு பயன்படுத்துகையில் இப்பிரச்சினை நிகழ்கிறது. பெட்ரோலியச் சுத்திகரிப்பு உபகரணங்கள், ஐதரசன் வாயு செயலாக்க அலகுகள், உயர் அழுத்த, உயர் வெப்பநிலை ஐதரசன் அணு உலைகள், சுத்திகரிப்பு நிலையங்கள் போன்றவை உயர் வெப்பநிலை ஐதரசன் தாக்குதல் நிகழ வாய்ப்புள்ள இடங்களாகும். ஐதரசன் நொறுங்குமையுடன் இதை ஒப்பிட்டு குழம்பக்கூடாது.  
பொதுவாக 400°செல்சியசிற்கும் அதிகமான வெப்பநிலையில் எஃகு பயன்படுத்தப்பட்டால் ஐதரசன் வாயு உலோகத்தின் உள் பகுதியில் நுழைந்து, அதிலுள்ள கார்பன் உடன் வினைபுரிகிறது. இதனால் மீத்தேன் வாயு உருவாகிறது. மீத்தேன் வாயு உலோகத்தின் உள்ளே சிக்கி, வெளியேற முடியாமல் உட்புற அழுத்தத்தை உருவாக்குகிறது. இதனால் ஏற்படும் சேதத்திற்கு இரண்டு நிலைகள் உள்ளன.  
1. முதலில், எஃகில் கரைந்த கார்பன் மேற்பரப்பு ஐதரசனுடன் வினைபுரிந்து மீத்தேன் வாயுவாக வெளியேறுகிறது. இதனால் கார்பன் உள்ளடக்கம் குறைந்து எஃகின் மேற்பரப்பில் வலிமை இழப்பு ஏற்படுகிறது. ஆரம்பத்தில், சேதம் வெளியில் தெரிவதில்லை.
1. இரண்டாவதாக, கரைந்த கார்பனின் செறிவு குறைவது எஃகில் உள்ள கார்பைடுகளைக் கரைக்கும் ஒரு உந்து சக்தியை உருவாக்குகிறது. இது எஃகில் ஆழமாக வலிமை இழப்புக்கு வழிவகுக்கிறது. இது மிகவும் தீவிரமானதாகும். அதே நேரத்தில், சில ஐதரசன் அணுக்கள் எஃகிற்குள் பரவி, கார்பனுடன் இணைந்து உள் மேற்பரப்புகளில் மீத்தேனின் சிறிய பொட்டலங்களை உருவாக்குகின்றன. இந்த மீத்தேன் வாயு உலோகத்திலிருந்து வெளியேற முடியாது. மேலும் அதிக அழுத்தத்தில் வெற்றிடங்களில் சேகரிக்கப்பட்டு எஃகில் விரிசல் ஏற்படத் தொடங்குகிறது. கார்பனின் இந்த தேர்ந்தெடுக்கப்பட்ட கசிவு எஃகின் வலிமை மற்றும் நீர்த்துப்போகும் தன்மையில் உண்டாகும் மிகவும் கடுமையான இழப்பாகும். எஃகின் மென்மை, வலிமை மற்றும் கடினத்தன்மை குறைகிறது.  
உயர் வெப்பநிலை ஐதரசன் தாக்குதலை வேறு எஃகு உலோகக் கலவை மூலம் நிர்வகிக்கலாம். இதில் குரோமியம் மற்றும் மாலிப்டினம் போன்ற பிற உலோகக் கலவை கூறுகளுடன் கூடிய கார்பைடுகள் இரும்பு கார்பைடுகளை விட அதிக நிலைத்தன்மை கொண்டவை. மேற்பரப்பு ஆக்சைடு அடுக்குகள் ஐதரசனால் உடனடியாகக் குறைக்கப்பட்டு, நீராவியை உருவாக்குவதால், இவை பாதுகாப்புக்கு பயனற்றவையாகும்.  
மீத்தேன் அழுத்தத்தால் உருவாக்கப்பட்ட பெரிய குறைபாடுகளைக் கண்டறியும் மீயொலி பரிசோதனையைப் பயன்படுத்தி எஃகு கூறுகளில் பிந்தைய கட்ட சேதத்தைக் காணலாம். அழுத்தப்பட்ட கூறுகளில் உள்ள இந்த பெரிய குறைபாடுகள் பொதுவாக சேவையில் தோல்விக்கு காரணமாகின்றன. பொதுவாக இவை பேரழிவை ஏற்படுத்தும், ஏனெனில் சூடான எரியக்கூடிய ஐதரசன் வாயு விரைவாக வெளியேறுகிறது.
# இந்திய அறிவியல் கல்வி, ஆராய்ச்சி நிறுவனம், பெர்காம்பூர்

**இந்திய அறிவியல் கல்வி, ஆராய்ச்சி நிறுவனம், பெர்காம்பூர்** (Indian Institute of Science Education and Research, Berhampur) என்பது இந்தியாவின் ஒடிசாவின் பெர்காம்பூரில் உள்ள ஒரு தன்னாட்சி பொது ஆராய்ச்சி மற்றும் அறிவியல் கல்வி நிறுவனமாகும். 2016ஆம் ஆண்டில் நிறுவப்பட்ட இந்த நிறுவனம், மனிதவள மேம்பாட்டு அமைச்சகத்தால் நிறுவப்பட்ட 7 இஅகஅ நிறுவனங்களில் ஒன்றாகும். இ. அ. க. ஆ. நிறுவனம் பெர்காம்பூர் இந்திய அரசால் தேசிய முக்கியத்துவம் வாய்ந்த நிறுவனமாக அங்கீகரிக்கப்பட்டுள்ளது. இந்த நிறுவனம் ஆகத்து மாதத்தில் 2016-17 கல்வியாண்டிலிருந்து செயல்படத் தொடங்கியது. இங்கு இளநிலை அறிவியலுடன் இணைந்த முதுநிலை அறிவியல் (BS-MS) இரட்டை பட்டம், முனைவர், ஒருங்கிணைந்த முனைவர் பட்டங்களை கணிதம், இயற்பியல், வேதியியல், உயிரியல் மற்றும் புவி அறிவியல் ஆகிய பிரிவுகளில் வழங்குகிறது. தரவு அறிவியல், உயிர் பொறியியல், பொறியியல் இயற்பியல் போன்ற துறைகளிலும் மாணவர்கள் கல்வியினைத் தொடரலாம். கூடுதலாக, இங்கு முனைவர் பட்டத்திற்குப் பிந்தைய மேலாய்வு திட்ட வாய்ப்புகளையும் வழங்குகிறது.
# இந்திய அறிவியல் கல்வி, ஆராய்ச்சி நிறுவனம், பெர்காம்பூர்

## வரலாறு

இந்திய அரசின் மனிதவள மேம்பாட்டு அமைச்சகத்தின் அறிவிக்கையின் மூலம் 2006ஆம் ஆண்டில் இந்திய அறிவியல் கல்வி மற்றும் ஆராய்ச்சி நிறுவனங்கள் (இஅகஅநி) உருவாக்கப்பட்டன. அடிப்படை அறிவியலில் தரமான கல்வி, ஆராய்ச்சியை ஊக்குவிப்பதை நோக்கமாகக் கொண்டுள்ளது. இதே ஆண்டில், புனே,கொல்கத்தாவில் இஅகஅநி திறக்கப்பட்டன. இதைத் தொடர்ந்து மொகாலி (2007), போபால், திருவனந்தபுரம் (2008), திருப்பதி (2015), பெர்காம்பூர் (2016) ஆகிய இடங்களில் கல்வி நிறுவனங்கள் இயங்கின. இந்நிறுவனங்கள் அறிவியல் கல்வி, ஆராய்ச்சியை ஒருங்கிணைப்பதை நோக்கமாகக் கொண்ட பட்டம் வழங்கும் தன்னாட்சி நிறுவனமாகும்.
# இந்திய அறிவியல் கல்வி, ஆராய்ச்சி நிறுவனம், பெர்காம்பூர்

## வளாகம்

இதன் ஆரம்ப ஆண்டுகளில், பெர்காம்பூருக்கு அருகிலுள்ள லாடிகிராமில் அரசு தொழில் நுட்ப நிறுவன வளாகத்தில் தற்காலிகமாகச் செயல்பட்டுவந்தது. பின்னர் 200 ஏக்கர் பரப்பளவில் அமைந்துள்ள, வங்காள விரிகுடா வளாகத்திற்கு மாறியது.  
இந்த நிறுவனத்தின் வளாகத்தில் விரிவுரை அரங்குகள், ஆண், பெண் மாணவர்களுக்கான தனி தங்குமிடம், ஒரு உணவுக்கூடம், ஒரு கலையரங்கம், குதிரை சவாரி, தடகளம், பூப்பந்து ஆகியவற்றிற்கான வசதிகள் உள்ளன.
# இந்திய அறிவியல் கல்வி, ஆராய்ச்சி நிறுவனம், பெர்காம்பூர்

## கல்வித் திட்டங்கள்

இ. அ. க. ஆ. நி. பெர்காம்பூர் ஆரம்பத்தில் ஒருங்கிணைந்த இளநிலை-முதுநிலை, ஒருங்கிணைந்த முனைவர் பட்ட ஆய்வு, முனைவர் ஆய்வுத் திட்டங்களை வழங்கியது. திட்டங்களுக்கான சேர்க்கை கூட்டு சேர்க்கைத் திட்டத்தின் மூலம் மற்ற இ. அ. க. ஆ.க. நி.-ளுடன் ஒருங்கிணைந்து செயல்படுபடுகிறது.  
இந்தப் படிப்புக்கான சேர்க்கை கூட்டு சேர்க்கைக் குழுவால் நிர்வகிக்கப்படும் ஐ. ஐ. எஸ். இ. ஆர் ஆப்டிடியூட் டெஸ்ட் (ஐ. ஏ. டி.) மூலம் நடைபெறுகிறது. முன்னதாக, ஒருங்கிணைந்த நுழைவுத்தேர்வு (மேல்நிலை), இளம் விஞ்ஞானிகள் ஊக்கத் திட்ட தரவரிசைகளையும் இளநிலைப் படிப்புகளில் சேர்க்கைக்கு பயன்படுத்தியது. முனைவர் பட்டப் படிப்புகளுக்கு, விண்ணப்பதாரர்கள் அறிவியலில் முதுநிலைப் பட்டம் அல்லது ஒருங்கிணைந்த முனைவர் பட்ட திட்டத்திற்கு இளநிலை பட்டம் பெற்று விண்ணப்பிக்கலாம். விண்ணப்பதாரர்கள் நேர்காணல் மூலம் தேர்ந்தெடுக்கப்பட்டனர். இவர்கள் தேசிய அளவிலான நுழைவுத் தேர்வில் தகுதி பெற்றவர்களாக இருப்பது அவசியம்.  
இ. அ. க. ஆ. நி. பெர்காம்பூரில் மாணவர்கள் உயிரியல், வேதியியல், கணிதம், இயற்பியல், தரவு அறிவியல், பூமி மற்றும் சுற்றுச்சூழல் அறிவியல் உள்ளிட்ட பல்வேறு துறைகளில் பயிற்றுவிக்கப்படுகின்றனர். இந்த துறைகளில் ஆராய்ச்சிக் கல்வியும் ஊக்குவிக்கப்படுகிறது.
# ஓசியான் சட்டமன்றத் தொகுதி

**ஓசியான் சட்டமன்றத் தொகுதி** *(Osian Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது ஜோத்பூர் மாவட்டத்தில் அமைந்துள்ளது. ஓசியான், பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# ஓசியான் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | இரஞ்சித் சிங் | rowspan=2 | இந்திய தேசிய காங்கிரசு</br> |
| 1977 |  |  |  |
| 1980 | நரேந்திர சிங் பாட்டி | இந்திய தேசிய காங்கிரசு (இ) |  |
| 1985 | இந்திய தேசிய காங்கிரசு</br> |  |  |
| 1990 | இராம் நரேன் பிசுனோய் | ஜனதா தளம் |  |
| 1993 | நரேந்திர சிங் | rowspan=2 | இந்திய தேசிய காங்கிரசு</br> |
| 1998 | நரேந்திர சிங் பாட்டி |  |  |
| 2003 | பன்னே சிங் | பாரதிய ஜனதா கட்சி</br> |  |
| 2008 | மகிபால் மதேரானா | இந்திய தேசிய காங்கிரசு</br> |  |
| 2013 | பைரா ராம் சௌத்ரி | பாரதிய ஜனதா கட்சி</br> |  |
| 2018 | திவ்யா மதேர்னா | இந்திய தேசிய காங்கிரசு</br> |  |
| 2023 | பெரா ராம் சௌத்ரி (சியோல்) | பாரதிய ஜனதா கட்சி</br> | } |
# பண்டார் மலேசியா உத்தாரா எம்ஆர்டி நிலையம்

**பண்டார் மலேசியா உத்தாரா எம்ஆர்டி நிலையம்** (ஆங்கிலம்: *Bandar Malaysia Utara MRT Station*; மலாய்: *Stesen MRT Bandar Malaysia Utara*) என்பது மலேசியா, கோலாலம்பூர், சாலாக் செலாத்தான், பண்டார் மலேசியா திட்டத்தின் கீழ் புத்ராஜெயா வழித்தட கட்டுமானத்தில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும்.  
இந்த நிலையம் கோலாலம்பூர்–சிங்கப்பூர் அதிவிரைவு தொடருந்து சேவையின் வடக்கு முனையமாகவும்; கோலாலம்பூர் மாநகரத்திற்கு தெற்கே உள்ள சாலாக் செலாத்தான், பண்டார் மலேசியா புறநகர்ப் பகுதிகளுக்கு சேவை செய்யும் நிலையமாகவும் கட்டமைக்கப்பட்டு உள்ளது.
# பண்டார் மலேசியா உத்தாரா எம்ஆர்டி நிலையம்

## இடம் மற்றும் கட்டுமானம்

எதிர்காலக் கட்டமைப்புத் திட்டத்தில் உள்ள இந்த நிலையம் சிம்பாங் வானூர்தி நிலையம் அமைந்திருந்த முன்னாள் இடத்தில்; &nbsp;மலேசிய வடக்கு-தெற்கு விரைவுச்சாலையின் தெற்கு வழித்தடம்; மற்றும் இசுதானா சாலை (பெசுராயா சாலையின் ஒரு பகுதி) சந்திக்கும் இடத்திற்கு அருகில் உள்ளது.  
பண்டார் மலேசியா வளர்ச்சிக்காக சுங்கை பீசி பகுதியில் ஒதுக்கப்பட்ட இரண்டு எம்ஆர்டி நிலையங்களில் இந்த நிலையமும் ஒன்றாகும்; மற்றொன்று பண்டார் மலேசியா செலாத்தான் எம்ஆர்டி நிலையம்.  
புத்ராஜெயா வழித்தடம் மார்ச் 16, 2023-இல் நிறைவடைந்து செயல்படத் தொடங்கியது. இருப்பினும் பண்டார் மலேசியா திட்டம் ஒத்திவைக்கப் பட்டதாலும், கோலாலம்பூர்–சிங்கப்பூர் அதிவிரைவு தொடருந்து திட்டம் தற்காலிகமாக நிறுத்தப் பட்டதாலும், இந்த பண்டார் மலேசியா உத்தாரா எம்ஆர்டி நிலையமும்; பண்டார் மலேசியா செலாத்தான் எம்ஆர்டி நிலையமும் திறப்புவிழா நிகழ்வில் சேர்க்கப்படவில்லை.
# பண்டார் மலேசியா உத்தாரா எம்ஆர்டி நிலையம்

## பண்டார் மலேசியா

பண்டார் மலேசியாவின் வடக்குப் பகுதிக்கும்; தெற்கே பண்டார் மலேசியா செலாத்தான் எம்ஆர்டி நிலையம் ஆகியவற்றுக்கு இந்த நிலையம் சேவை செய்யும். மேலும் சுங்கை பீசி இராணுவ வானூர்தி நிலையம் அமைந்துள்ள இடத்தில் பண்டார் மலேசியா மேம்பாட்டுப் பகுதிகளுடன் இந்த நிலையமும் இணைத்துக் கட்டப்படுகிறது.